Legal Document

Category: 478

Text:
13. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 1067 της 23/28 Οκτ. 1978 (ΦΕΚ Β΄ 1033) Περί της διαπιστώσεως της καταγωγής των δια της ταχυδρομικής οδού εισαγομένων ειδών εμπορικού χαρακτήρος. Έχοντας υπόψη: α)Την αριθ. 4/5.1.1937 απόφασή μας «περί των πιστοποιητικών παραγωγής εισαγομένων εμπορευμάτων των προσαγομένων δια την επιβολήν των κατά το Τελων. Δασμολόγιον δασμών». β)Τις διατάξεις της παρ. η΄ του άρθρ. 6 της ανωτέρω αποφάσεως, από τις οποίες εξουσιοδοτείται ο Υπουργός των Οικονομικών για την καθιέρωση της υποχρεώσεως προσκομίσεως πιστοποιητικών καταγωγής κατά τον τελωνισμό ορισμένων ειδών, κομιζομένων στη χώρα ταχυδρομικώς. γ)Το γεγονός ότι παρατηρείται τελευταία, έντονη τάση εισαγωγής δια της ταχυδρομικής οδού ειδών εμπορικού χαρακτήρος, ποσότητος και αξίας σημαντικής, των οποίων η διαπίστωση της καταγωγής, ελλείψει σχετικών πιστοποιητικών, παρουσιάζει ανυπέρβλητες δυσχέρειες, με άμεση συνέπεια τη δημιουργία σοβαρού κινδύνου καταστρατηγήσεως των περί την εισαγωγή κειμένων διατάξεων και την παράλληλη εκτροπή του εμπορίου, αποφασίζουμε: 1.Για τον τελωνισμό των δια της ταχυδρομικής οδού κομιζομένων ειδών εμπορικού χαρακτήρος, αξίας άνω των 10.000 δραχμών, απαιτείται εφεξής η κατάθεση από τον εισαγωγέα σχετικού πιστοποιητικού καταγωγής, εκδιδομένου από την προς τούτο αρμόδια αρχή της χώρας παραγωγής, σύμφωνα με τις διατάξεις της αριθ. 4/5.1.1937 υπουργικής αποφάσεως. 2.Ως εμπορικού χαρακτήρος θεωρούνται τα είδη, τα οποία, ως εκ της φύσεως, της ποικιλίας και του προορισμού των, προορίζονται κατά την κρίση της Τελωνειακής Αρχής όχι για ατομική αλλά για εμπορική χρήση. Η απόφαση αυτή να δημοσιευθεί στην Εφημερίδα της Κυβερνήσεως. (Μετά τη σελ. 250,22) Σελ. 250,23 Τεύχος 699-Σελ. 53 Εκτελωνισμός Ταχυδρομικών Δεμάτων 30.Β.ε.13 50 51